തിരിച്ചടിച്ച് അമേരിക്ക അഫ്ഗാനിസ്ഥാനില് ഐസിസ് ശക്തി കേന്ദ്രങ്ങളില് വ്യോമാക്രമണം, സ്ഫോടനത്തിന്റെ സൂത്രധാരനെ വധിച്ചു വാഷിംഗ്ടണ്: കാബൂള് ആക്രമണത്തിന്റെ സൂത്രധാരനെ വധിച്ചുവെന്ന് അമേരിക്ക. അഫ്ഗാനിസ്ഥാനിലെ ഐസിസ് ശക്തി കേന്ദ്രങ്ങളില് വ്യോമാക്രമണം നടത്തി. നന്ഗര്ഹാര് പ്രവിശ്യയിലാണ് സംഭവം.തങ്ങള് ലക്ഷ്യം കണ്ടെന്നും, ഐസിസ് നേതാവിനെ വധിച്ചതായും സെന്ട്രല് കമാന്ഡ് അവകാശപ്പെട്ടു. ഡ്രോണ് ആക്രമണം നടത്തിയതായി പെന്റഗണ് സ്ഥിരീകരിച്ചിട്ടുണ്ട്.കാബൂളിലെ ചാവേര് ആക്രമണത്തില് 13 യുഎസ് സൈനികരുള്പ്പടെ 170 പേര് കൊല്ലപ്പെട്ടിരുന്നു.ആക്രമണത്തിന്റെ ഉത്തരവാദിത്തം ഐസിസ് ഏറ്റെടുത്തിരുന്നു. ആക്രമണത്തിന് പിന്നില് പ്രവര്ത്തിച്ചവരെ വേട്ടയാടുമെന്ന് അമേരിക്കന് പ്രസിഡന്റ് ജോ ബൈഡന് കഴിഞ്ഞ ദിവസം അറിയിച്ചിരുന്നു. ഈ ആക്രമണം നടത്തിയവരും അമേരിക്കയ്ക്ക് ദോഷം ചെയ്യാന് ആഗ്രഹിക്കുന്നവരും ഇത് അറിയുക ഞങ്ങള് പൊറുക്കില്ല, ഞങ്ങള് മറക്കില്ല, നിങ്ങളെ വേട്ടയാടുകയും, ഇതിനുള്ള മറുപടി നല്കുകയും ചെയ്യും. എന്നായിരുന്നു ബൈഡന് പറഞ്ഞത്.